Eskom-hoë vat die pad | Maroela Media
Phillip Dukashe (Foto: Twitter)
Phillip Dukashe het Maandag as hoof van kragopwekking by Eskom bedank. Hy was vir 26 jaar by die kragvoorsiener werksaam.
Sy bedanking tree op 31 Mei in werking.
Volgens Eskom het Dukashe in sy bedankingsbrief en samesprekings met Eskom-bestuurders gesê hy het 'n behoefte om 'n balans in sy lewe in terme van sy gesondheid, gesin en werk te handhaaf.
Rhulani Mathebula sal intussen waarneem as hoof van kragopwekking terwyl die aanstellingsproses van 'n nuwe hoof begin.
"Rhulani is 'n gesoute bestuurder en het voor Dukashe se aanstelling as hoof van kragopwekking gedien," het die kragvoorsiener in 'n verklaring gesê.
Volgens Eskom het Dukashe se "institusionele kennis, kruisfunksionele vaardighede en ervaring van gesonde uitvoerende leierskap" die broodnodige stabiliteit by die opwekkingseenheid tydens sy ampstermyn verseker.
"Dukashe laat 'n bekwame span agter om die volhoubaarheid van die kragopwekkingseenheid te verseker. Hy was inderdaad 'n groot aanwins vir Eskom en ons bring hulde aan hom vir sy ryk nalatenskap van onbaatsugtige leierskap, integriteit en uitnemendhede diens."
Van wat Eskom was toe hy in 1998 daar begin werk het en hoe dit nou is met sy aftrede, dink ek dis dalk 'n goeie ding dat hy aftree.
As hy so bekwaam is hoekom sit en sukkel ons met krag hy is al oor die 20,jaar in diens
Moenie dat hy te vêr gaan nie.
Hou maar dop waarheen hy gaan
Regtig!? Wat presies is sy 'ryk nalatenskap' ? Beurtkrag?
Kom.ons hoop hul stel nou iemand aan wat weet wat hy doen en wat toepaslike kennis en ondervinding het.